**MED EKO SERVIS d.o.o.**

**PLAN POSLOVANJA**

**ZA 2023. GODINU**

**Pomer, prosinac 2022.**

**Ur.broj: 3121-22**

**Pomer, 19.12.2022.**

**SADRŽAJ**

**1. Uvodna razmatranja ……….………………………..………………….3**

**2. Temeljni podaci Društva ……………...…………………………………….5**

**3. Misija, vizija i ciljevi Društva …………………………………………...….….6**

**4. Plan prihoda po poslovnim jedinicama……………………………..…….......7**

**5. Plan rashoda po poslovnim jedinicama……………………………..….……..9**

**6. Terminski financijski plan………………………………………………….…11**

**7. Politika zapošljavanja u 2023. godini…………………………………………12**

**8. Plan investicija u 2023. godini…………………………………………….…..14**

**9. Zaključak…………………………………………………………………...….16**

**Privitak 1: financijski plan poslovanja za 2023. godinu**

**Privitak 2: projekcija financijskog plana za razdoblje 2023.-2026.**

**1. UVODNA RAZMATRANJA**

**Osvrt na poslovanje u 2022. godini**

Nakon dvije pandemijske godine obilježene stagnacijom u svim sferama poslovanja, 2022. godina donijela je nove izazove u poslovanju.

Najznačajniji od tih izazova je energetska kriza uzrokovanu ratom u Ukrajini, što je prouzročilo porast cijena energenata, u prvom redu goriva, a onda posljedično svih roba i usluga koje koristimo u poslovanju.

Slijedeći izazov bila je izuzetno uspješna turistička sezona koja je za nas kao komunalno društvo značila veliki porast obima posla u drugom i trećem kvartalu godine, prvenstveno na održavanju čistoće javnih površina i organizaciji odvoza otpada.

Izvršavajući zakonske obveze propisane Zakonom o gospodarenju otpadom (NN 84/21), društvo je aktivno sudjelovalo u donošenju Odluke o načinu pružanja javne usluge sakupljanja komunalnog otpada u Općini Medulin koja je usvojena 04.veljače 2022., te smo nakon usvajanja ove odluke pristupili zakonom propisanoj proceduri izrade Cjenika usluge prikupljanja miješanog komunalnog otpada za područje Općine Medulin. Novi cjenik se primjenjuje od 01.lipnja 2022.

U lipnju smo uveli uslugu prikupljanja otpada iz kuhinja i kantina za ugostitelje, s ciljem smanjenja otpadaka od hrane koji se odlažu u miješani komunalni otpad i uzrokuju neugodne mirise prilikom obrade na ŽCGO Kaštijun.

Unutar samog društva pristupilo se izradi cijelog seta pravilnika kojima se uređuju radni odnosi i organizacijska struktura društva.

Veliki naglasak u poslovanju bio je na praćenju i minimiziranju troškova, te realnom prikazivanju prihoda društva.

Plan za 2023. godinu izrađuje se na temelju podataka o poslovanju za razdoblje 01.01.-31.10.2022., pa se očekuje da će u velikoj mjeri realno prikazati poslovanje u narednoj godini.

**Kakvu poslovnu situaciju očekujemo u 2023. godini?**

U 2023. godini očekujemo usporavanje inflacije i postepenu stabilizaciju poslovanja, rast obima poslovnih aktivnosti i ostvarivanje prihoda koji u cijelosti pokrivaju financijske obveze .

U siječnju ćemo krenuti u implementaciju digitalnog uredskog poslovanja, i na taj način ubrzati poslovne procese i smanjiti količinu papirnate dokumentacije.

Očekuje nas još jedna izmjena cjenika usluge prikupljanja miješanog komunalnog otpada, prvenstveno cijene po masi preuzetog otpada.

Od 2023. godine društvo preuzima i poslove održavanja javnih sportskih građevina u vlasništvu Općine Medulin.

Radi kvalitetnijeg obavljanja poslova na održavanju čistoće javnih površina planira se uvesti rad u popodnevnog smjeni.

U ljetnim mjesecima se zbog povećanog obima posla na odvozu otpada planira zaposliti dodatnih 10 djelatnika, dio kroz ugovore o radu na određeno vrijeme, a dio kroz studentske ugovore.

U odjelu održavanja komunalne infrastrukture planira zapošljavanje 2 nova djelatnika na neodređeno vrijeme.

Obzirom na brojne vanjske okolnosti koji će imati veliki utjecaj na poslovanje MED EKO SERVISA, a koje u ovom trenutku nije moguće u potpunosti predvidjeti, biti će potrebno donositi izmjene i dopune ovog plana.

**Koje mjere planiramo poduzeti?**

Jačanje komunikacije sa korisnicima usluga:

Prihvaćenost od strane korisnika usluga jedan je od osnovnih temelja opstanka Društva. Budući da je Društvo implementiralo odvoza otpada po sistemu od vrata do vrata i odvajanje na kućnom pragu, edukacija korisnika, suradnja i pozitivan stav prema Društvu su od presudne važnosti kako bi novi sustav donio željene rezultate u vidu visokog postotka odvajanja otpada.

Održavanje financijske stabilnosti:

Ovo je stalna mjera, koja se provodi putem mnogobrojnih aktivnosti:

- pravovremenim fakturiranjem izvršenih usluga

- stalnim ažuriranjem baza korisnika

- poduzimanjem svih raspoloživih mjera naplate

- racionalizacijom i stalnom kontrolom troškova u svim segmentima poslovanja

Kontinuirana edukacija zaposlenika:

Investicija u edukaciju zaposlenih je investicija u budućnost Društva. Svaki zaposlenik mora biti upoznat sa mjerama i načinima najefikasnijeg izvršavanja povjerenih mu radnih zadataka, mjerama zaštite na radu, te motiviran da stečena znanja stalno usavršava i neprestano primjenjuje u svakodnevnom radu.

Edukacijom zaposlenih posredno se djeluje i na edukaciju okruženja, jer upravo kroz interakciju sa našim zaposlenicima korisnici usluga dolaze do relevantnih informacija iz djelokruga poslovanja Društva.

**2. TEMELJNI PODACI DRUŠTVA**

Društvo MED EKO SERVIS d.o.o. osnovano je Izjavom o osnivanju društva s ograničenom odgovornošću dana 24.04.2013. godine.

Osnivači / članovi Društva:

Općina Medulin (100%)

Temeljni kapital iznosi 1.378.900,00 kn.

Na dan 15.12.2022. Nadzorni odbor društva Med eko servis d.o.o. čine:

Vjekoslav Ladavac, zamjenik predsjednika

Mato Topić, član

Zoran Lorenzin, član

Pero Medić, član

Osobe ovlaštene za zastupanje:

- Klaudio Križanac - član uprave,

 - zastupa društvo samostalno i pojedinačno

**3. MISIJA, VIZIJA I CILJEVI DRUŠTVA**

3.1. **MISIJA**

 Misija MED EKO SERVIS-a d.o.o. je da u zakonskim okvirima, u suradnji s osnivačem i

 u djelokrugu prenesenih ovlasti za obavljanje komunalnih djelatnosti, osigura učinkovito i

 kvalitetno obavljanje komunalnih usluga za sve svoje korisnike.

Društvo će u svom djelovanju osobito poštovati principe zaštite okoliša, javni interes

zajednice u kojoj djeluje, kontinuirano raditi na edukaciji zaposlenih i šire javnosti,

vodeći stalnu brigu o zadovoljstvu svojih radnika, kao i korisnika usluga.

3.2. **VIZIJA**

 Uz poštivanje ekoloških principa i zadovoljstva svojih korisnika, naša vizija je osigurati

 dostupnost i ekonomsku prihvatljivost svih komunalnih usluga koje nudimo.

U tu svrhu ćemo kontinuirano raditi na unapređenju postupanja sa neopasnim i komunalnim otpadom i podizanju kvalitete rada na održavanju, uređenju i čišćenju javnih površina, zelenih i cvjetnih površina, kupališta, lučica, groblja, i svih ostalih javnih površina i objekata o kojima skrbimo.

Želimo doprinijeti podizanju nivoa ukupne uređenosti naše općine, zaštiti krajobrazne baštine i tradicionalnog mediteranskog krajolika, poštujući pri tome načela ekonomičnosti, racionalnosti i svrsishodnosti.

3.3. **CILJEVI**

Ciljevi predstavljaju krajnje točke kojima je usmjereno naše poslovanje. Trajni cilj je

organizirati rad Društva na način da optimalno upravljamo svim segmentima poslovanja.

To ćemo postići aktivnim praćenjem poslovanja, analizom uočenih slabosti i temeljem toga donošenjem strateških ciljeva za svaku poslovnu godinu.

 Naši ciljevi u 2023. su:

* postizanje rezultata od 35% odvojeno prikupljenog komunalnog otpada
* stvaranje uspješne organizacijske mreže koja će svim zaposlenima omogućiti ostvarivanje maksimalnih potencijala
* povećanje ukupne efikasnosti poslovanja i reduciranje troškova, osobito u segmentu vanjskih usluga
* jačanje Društva kroz stvaranje vlastite baze podataka najbolje prakse, postojećih procedura i umrežavanje svih raspoloživih znanja i informacija
* unaprjeđenje odnosa i komunikacije sa korisnicima usluga, te jačanje povjerenja korisnika u Društvo

**4. PLAN PRIHODA PO POSLOVNIM JEDINICAMA**

Med eko servis d.o.o. ostvaruje prihode najvećim dijelom iz samostalnog obavljanja djelatnosti, prvenstveno od djelatnosti sakupljanja i odvoza otpada.

Najznačajniji pojedinačni korisnik usluga je Općina Medulin i to u segmentu održavanja komunalne infrastrukture.

U 2023. godini očekuje se ostvarenje prihoda u visini 3.267.461,94 eura.

Oko 65,8% ukupnih prihoda društvo planira ostvariti iz djelatnosti odvoza otpada od korisnika usluga - kućanstava i drugih korisnika; iz djelatnosti održavanja komunalne infrastrukture planira se ostvariti oko 34,19% prihoda, a preostalih 0,01% je planirani prihod iz općih poslova.

**01 - OPĆI POSLOVI**

Odmah po aktiviranju Med eko servis d.o.o., u 2014. godini, sklopljen je ugovor o pružanju usluga (računovodstvenih, tajničkih i upravljačkih) sa TD Albanež d.o.o., te se time pojavila nova grupa prihoda.

Osim prihoda od upravljačkih usluga, planiraju se i manji prihodi od naplate šteta, odgođenog priznavanja prihoda i ostalog.



**02 - ODRŽAVANJE KOMUNALNE INFRASTRUKTURE**

Ova grupa prihoda za 2023. godinu planirana je u visini 1.117.167,70 €, a odnosi se na realizaciju programa održavanja komunalne infrastrukture u dijelu koji se odnosi na čišćenje javnih površina, čišćenje kupališta i lučica, čišćenje i održavanje zelenih površina, održavanje Vižule, te novogodišnje uređenje i postavljanje zastava. U stavku je uključeno tekuće i investicijskog održavanje groblja, održavanje igrališta i fitness sprava.



**03 - SAKUPLJANJE I ODVOZ OTPADA**

U 2023. godini očekuje prihod od sakupljanja i odvoza otpada u visini 2.117.326,96 €.



Prihodi od sakupljanja i odvoza otpada ostvaruju se od dvije grupe korisnika: fizičkih osoba (korisnici – kućanstva) i ostalih korisnika (korisnici -ne kućanstva), za koje se otpad odvozi prema redovnom kalendaru odvoza i po pozivu (ovu uslugu uglavnom koriste veliki korisnici ne kućanstva tijekom turističke sezone).

Ostali poslovni i izvanredni prihodi sastoje se od odgođenog priznavanja prihoda, zatim prihoda od naknade šteta, te ostalih prihoda.

1. **PLAN RASHODA PO POSLOVNIM JEDINICAMA**

U 2023. godini planiraju se ukupni rashodi u visini 3.182.746,03 €. Najveći dio rashoda, kao i prihoda, otpada na poslovnu jedinicu sakupljanja i odvoza otpada – 62,87%, zatim na održavanje komunalne infrastrukture – 26,30%, dok rashodi općih poslova čine 10,83%. ukupnih rashoda društva, jer sadržavaju troškove rada svih općih i zajedničkih službi i uprave.

**01 - OPĆI POSLOVI**

Troškovi općih poslova obuhvaćaju rad svih zajedničkih službi koje vrše poslove prodaje, nabave, naplate, knjigovodstva, komunikacije sa kupcima, osiguranja i slično.

Troškovi uprave, te svih djelatnika koji nisu izravno zaposleni na izvršavanju poslova samo jedne djelatnosti iskazani su u ovoj poslovnoj jedinici.

Isto tako, u ovoj grupi su iskazani troškovi korištenja i održavanja poslovnih prostora, revizije i intelektualnih usluga za poduzeće Med eko servis.

Opći poslovi se iskazuju zasebno temeljem preporuka državne revizije, kako bi se točno mogli odrediti izravni troškovi pojedinih djelatnosti.



**02 – ODRŽAVANJE KOMUNALNE INFRASTRUKTURE**

U ovoj poslovnoj jedinici troškovi vanjskih usluga čine 47,25% ukupnih planiranih rashoda.

Većina troškova vanjskih usluga ove poslovne jedinice odnosi se na rad poduzeća - kooperanta Regi elektrik d.o.o. sa kojim na realizaciji programa održavanja komunalne infrastrukture temeljem okvirnog sporazuma sklopljenog za razdoblje 01.01.2020. – 31.12.2023.

Veliki dio vanjskih troškova odnosi se i na dobavljače materijala (obluci i pijesak) za održavanje plaža na području Općine Medulin, te na realizaciju poslova na pripremi naselja za turističku sezonu koji se dogovaraju u suradnji sa TZOM i Općinom.



**03 – SAKUPLJANJE I ODVOZ OTPADA**

U ovoj poslovnoj jedinici ostvaruju se najveći prihodi i najveći rashodi, a također je u njoj i najveći broj zaposlenih djelatnika.

Od troškova su, uz troškove osoblja od 621.142,74 €, osobito značajni vanjski troškovi usluga u iznosu od 913.796,54 €, od čega se za deponiranje miješanog komunalnog otpada na ŽCGO Kaštijun planira čak 607.356,29 €.



1. **TERMINSKI FINANCIJSKI PLAN**

U nastavku su tablice terminskih financijskih planova na nivou poduzeća, te za svaku poslovnu jedinicu posebno.

Planira se ukupan prihod u visini 3.267.461,94 €, ukupan rashod u visini 3.182.746,03 €, te pozitivan financijski rezultat u visini 84.715,90 €.

Plan je izrađen na temelju podataka o poslovanju poduzeća u razdoblju 01.01-31.10.2022. godine.

Tijekom godine ćemo provoditi usklađivanje plana sa stvarnom situacijom utvrđenom u poslovanju.



Plan novčanog toka

Uz planirani pozitivan financijski rezultat, očekuje se likvidnost dovoljna za podmirivanje financijskih obaveza društva za leasinge i kredite, te za račune iz tekućeg poslovanja. Ako iz plana izuzmemo odgođeno priznavanje prihoda i trošak amortizacije, možemo sučeliti očekivane prilive i odljeve. Prilivi su izračunati uz pretpostavku da će se prihodi od općih poslova, održavanja komunalne infrastrukture naplatiti u cijelosti, a prihodi od odvoza otpada u visini od 90%, što je temeljem podataka o uspješnosti naplate realna pretpostavka.



**7. POLITIKA ZAPOŠLJAVANJA U 2023. GODINI**

MED EKO SERVIS d.o.o. će završiti poslovnu 2022. godinu sa ukupno 48 zaposlenih.

Tokom godine planira se zapošljavanje novih djelatnika, ovisno o potrebama društva radi povećanog opsega posla u ljetnoj sezoni i preuzimanja dodatnih poslova na održavanju javnih zelenih površina.

Planiramo da će ukupan broj zaposlenih na dan 31.12.2023. godine biti 54 osobe.

Detaljna razrada dana je u tablici u nastavku:

PLAN RADNIH MJESTA I ZAPOSLENIH ZA 2023. GODINU



Politika zapošljavanja Društva temelji se na slijedećem:

1. Zadržavanje postojećeg broja zaposlenih
2. Nova radna mjesta će se otvarati isključivo radi zakonskih uvjeta i odredbi ili zbog povećanja obima posla kada se isti ne može zamijeniti automatizacijom ili strojnim radom ili postojećim radno-organizacijskim kapacitetima
3. Nova zapošljavanja vrišti će se isključivo radi zamjene radnika na bolovanju, zbog odlaska u mirovinu, fluktuacije radne snage, sezonskog povećanja obima posla ili preuzimanja novih poslova na komercijalnoj osnovi

U 2023. godini planira se:

1. Tijekom godine, ovisno o potrebama će se zaposliti do 8 sezonskih radnika na sakupljanju i prijevozu otpada, s tim da će dužina trajanja ugovora ovisiti o potrebama društva, a do 4 sezonska radnika bi se zadržala uz ugovor na neodređeno vrijeme.
2. Tijekom godine zaposliti 2 radnika na održavanju javnih površina na neodređeno vrijeme

Osnovne smjernice zaštite na radu

Kao i u dosadašnjem poslovanju, zaštiti na radu pridavat će se posebna pažnja, kroz sustavno praćenje i kontrolu svih radnih procesa, mjesta rada te oruđa i alata u upotrebi.

Sustavno i planski provode se kontrolni zdravstveni pregledi svih zaposlenih radnika društva, periodičko atestiranje mehaniziranih alata, uređaja i strojeva u uporabi, te mikroklimatskih uvjeta rada.

U skladu sa zakonskim propisima, Društvo je sklopilo ugovor o poslovnima zaštite na radu sa ovlaštenim trgovačkim društvom, te će osposobiti jednog zaposlenika za poslove stručnjaka zaštite na radu.

U 2022. godini, do dana donošenja ovog plana, u MED EKO SERVISU zabilježena je jedna povreda na radu bez težih posljedica.

Plan stručnog usavršavanja zaposlenih

U 2023. godini će se prema potrebi vršiti edukacija zaposlenih o radu na siguran način za radna mjesta sa posebnim uvjetima rada.

Zaposlenici koji rade na računovodstvenim i knjigovodstvenim poslovima prate promjene zakonskih propisa sa njihovog područja rada, te prema potrebi prolaze edukacije. Dodatni izvor informacija čine i stručni časopisi koji su im na raspolaganju.

Zaposlenici koji rade na poslovima javne nabave prolaze edukacije prema programu usavršavanja radi zadržavanja certifikata, te osobito u slučaju izmjene zakonske regulative sa tog područja.

Poseban naglasak će se u 2023. godini dati na uvođenje digitalnog uredskog poslovanja, što će uključiti veći broj zaposlenika, koji tokom rada barataju ulaznom dokumentacijom, ili kreiraju vlastite predmete.

Planira se i nastavak edukacije korisnika usluga odvoza otpada na našem području koja se vrši putem pisanih materijala i skupova građana u suradnji sa vanjskim stručnim suradnicima vezano uz pravilno odvajanje otpada.

**8. PLAN INVESTICIJA U 2023. GODINI**

U 2022. godini planiraju se 4 nove investicije, od kojih se dvije odnose na nabavu novih komunalnih vozila (gospodarsko vozilo 6+1 sa stražnjim kiperom, specijalno komunalno vozilo - navlakač), a planira se i nabava 5 pametnih solarnih spremnika za otpad, te postavljanje solarnih panela na krov skladišta na Kamiku.

Ostala ulaganja tijekom godine će se odnositi na nabavku kanti za miješani komunalni otpad različitog volumena, ovisno o procjeni potreba tijekom poslovne godine.

Iz vlastitih sredstava nastavlja se otplata ugovorenih obaveza po kreditu za poslovni prostor na Kamiku i za naš udio u nabavci komunalnog vozila 16 m3 sa dizalicom, te ugovorima o financijskom leasingu za komunalna vozila.

U 2023. godini nastavlja se otplata financijskog leasinga za komunalno vozilo 8 m3, za što je planirano sufinanciranje Općine Medulin u visini 34.000 €.

**Planirani iznosi kapitalnih pomoći i sufinanciranja od strane Općine Medulin u 2023. godini (126.550,00 €):**

1. Solarni paneli na krovu skladišta na Kamiku 2.000,00 €
2. Gospodarsko vozilo 6+1 sa stražnjim kiperom 42.000,00 €
3. Solarni pametni spremnici za otpad zapremine 120 l, 5 komada 26.500,00 €
4. Komunalno vozilo kamion 8 m3 (rate leasinga za 2023.g.) 34.000,00 €
5. Specijalno komunalno vozilo – navlakač (rate leasinga za 2023.g.) 22.050,00 €

**Vlastita sredstva MED EKO SERVIS d.o.o. (129.199,76 €):**

1. rate leasinga za Mitsubishi Fuso Canter 14.145,48 €
2. rate leasinga za Iveco ML150E28 32.419,80 €
3. rate leasinga za novu čistilicu 31.599,90 €
4. rate kredita za poslovni prostor 25.029,52 €
5. rate kredita za komunalno vozilo 16 m3 26.005,06 €

**Plan zaduživanja i otplata**



Tablica sadrži plan otplate postojećih obaveza koje se nastavljaju otplaćivati u 2023. godini, a eventualna nova zaduženja će biti unesena nakon sklapanja ugovora.

**9. ZAKLJUČAK**

Godina pred nama nosi brojne izazove, od međunarodnih poput rata u Ukrajini koji usporava kolanje svih roba i usluga na tržištima, te visokih stopa inflacije; do unutarnjih poput ulaska u eurozonu i Schengenski prostor.

Smatramo da su u 2022. godini doneseni potrebni interni akti i postavljeni zdravi temelji poslovanja koji će omogućiti da uspješno odgovorimo na sve izazove poslovanja koji su pred nama, i zadržimo likvidnost potrebnu za pravovremeno rješavanje svih financijskih obveza društva.

Općina Medulin se kontinuirano razvija kao turistička destinacija, broj stanovnika (stalnih i povremenih) raste, a s time raste i obim posla društva u svim segmentima.

Kako bismo mogli odgovoriti na postavljene poslovne izazove, društvo raste organizacijski i kadrovski, tako da očekujemo da će u 2023. godini premašiti brojku od 50 stalno zaposlenih.

Krajem 2022. održani su izbori za Radničko vjeće , izabran je predstavnik radnika.

U godini koja je pred nama posvetiti ćemo osobitu pažnju unaprjeđenju djelatnosti odvoza otpada, planiramo proširiti uslugu biootpada (otpaci iz kuhinja i kantina) na što veći broj korisnika, kontinuirano ćemo raditi na edukaciji korisnika vezano uz pravilno odvajanje otpada, te smatramo da ćemo na taj način do konca 2023. godine postići udio odvojeno prikupljenog otpada od 35%.

U realizaciji programa održavanja komunalne infrastrukture Općine Medulin planiramo staviti poseban naglasak na održavanje javnih i zelenih površina vlastitim kadrovima.

Unutar društva će se kontinuirano raditi na racionalizaciji poslovanja, provjeri i unaprjeđenju sustava za elektronsko praćenje pražnjenja posuda, ažuriranju baze podataka o korisnicima, te poduzimati koraci za pravovremenu naplatu potraživanja.

Smatramo da ćemo primjenom navedenih mjera omogućiti daljnji rast i razvoj društva, te kvalitetno i učinkovito ispuniti zadaću koju su nam Osnivač i lokalna zajednica povjerili.

 MED EKO SERVIS d.o.o.

 Član Uprave

 Klaudio Križanac